ddrg/super_eurlex huggingface dataset:
Αρθρο 38

Η αναθεώρηση της αποφάσεως δύναται να ζητηθεί από το Δικαστήριο εφ’όσον γίνει γνωστό γεγονός αποφασιστικής σημασίας, το οποίο ήταν άγνωστο στο Δικαστήριο και στο διάδικο που ζητεί την αναθεώρηση, προ της εκδόσεως της αποφάσεως.

Η διαδικασία της αναθεωρήσεως άρχεται διά της αποφάσεως του Δικαστηρίου που διαπιστώνει ρητώς την ύπαρξη του νέου γεγονότος, αναγνωρίζει τα χαρακτηριστικά που επιτρέπουν την έναρξη της διαδικασίας αναθεωρήσεως, και κηρύσσει γι’αυτό το λόγο παραδεκτή την αίτηση.

Αίτηση αναθεωρήσεως δε δύναται να υποβληθεί μετά την πάροδο προθεσμίας δέκα ετών από της εκδόσεως της αποφάσεως.
11951K/PRO/CJ/42

Συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος ( ΕΚΑΧ ), Πρωτόκολλο περί του οργανισμού του Δικαστηρίου της Ευρωπαϊκής Κοινότητος Άνθρακος και Χάλυβος, Τίτλος ΙΙΙ: Διαδικασία, Ειδικοί κανόνες περί των διαφορών μεταξύ κρατών μελών, Άρθρο 42
Αρθρο 25

Η Ανωτάτη Αρχή θεσπίζει εξισωτική εισφορά κατά πωλούμενο μετρικό τόνο που αντιπροσωπεύει ενιαίο ποσοστό των εσόδων των παραγωγών, επί της παραγωγής άνθρακος των χωρών όπου το μέσο κόστος είναι κατώτερο του σταθμισμένου μέσου όρου της Κοινότητος.

Το ανώτατο όριο της εξισωτικής εισφοράς είναι 1,5 τοις εκατό των εν λόγω εσόδων για το πρώτο έτος λειτουργίας της κοινής αγοράς και μειώνεται τακτικά ετησίως κατά 20 τοις εκατό σε σχέση προς το αρχικό ανώτατο όριο.

Λαμβάνοντας υπόψη τις ανάγκες που διαπιστώνονται από την Ανωτάτη Αρχή σύμφωνα με τα κατωτέρω άρθρα 26 και 27,και κατ’εξαίρεση των ειδικών βαρών που προκύπτουν ενδεχομένως από εξαγωγές προς τις τρίτες χώρες, η Ανωτάτη Αρχή καθορίζει περιοδικώς το ποσό της πραγματικής εισφοράς και των κρατικών επιδοτήσεων που συνδέονται με αυτήν, σύμφωνα με τους ακόλουθους κανόνες:

1. Στο πλαίσιο του ανωτάτου ορίου που ορίζεται ανωτέρω, υπολογίζει το ποσό της πραγματικής εισφοράς κατά τρόπο ώστε οι πράγματι καταβληθείσες επιδοτήσεις να είναι τουλάχιστον ίσες προς την εισφορά αυτή.

2. Καθορίζει το ανώτατο επιτρεπόμενο ποσό των κρατικών επιδοτήσεων, λαμβάνοντας υπόψη ότι:

- η χορήγηση των επιδοτήσεων μέχρι του ποσού αυτού αποτελεί ευχέρεια και όχι υποχρέωση των κυβερνήσεων

- η ληφθείσα εξωτερική ενίσχυση δε δύναται σε καμία περίπτωση να υπερβεί το ποσό της πράγματι καταβληθείσης επιδοτήσεως.

Οι πρόσθετες επιβαρύνσεις που προκύπτουν από εξαγωγές προς τρίτες χώρες δε λαμβάνονται υπόψη ούτε κατά τον υπολογισμό των αναγκαίων πληρωμών εξισώσεως ούτε κατά την εκτίμηση των επιδοτήσεων που εξισώνουν την εισφορά αυτή.
Αρθρο 33

Το Δικαστήριο είναι αρμόδιο να αποφαίνεται επί προσφυγών ακυρώσεως που ασκούνται από Κράτος μέλος ή το Συμβούλιο κατά αποφάσεων και συστάσεων της Ανωτάτης Αρχής λόγω αναρμοδιότητος, παραβάσεως ουσιώδους τύπου, παραβάσεως της παρούσης συνθήκης ή οποιουδήποτε κανόνα δικαίου σχετικού με την εφαρμογή της ή λόγω καταχρήσεως εξουσίας. Ο έλεγχος του δικαστηρίου δεν δύναται εν τούτοις να επεκταθεί επί της εκτιμήσεως της καταστάσεως που απορρέει από οικονομικά γεγονότα ή περιστάσεις, εν όψει της οποίας εξεδόθησαν οι εν λόγω αποφάσεις ή συστάσεις, εκτός αν προσάπτεται στην Ανωτάτη Αρχή ότι διέπραξε κατάχρηση εξουσίας ή ότι αγνόησε κατά έκδηλο τρόπο τις διατάξεις της παρούσης συνθήκης ή οποιουδήποτε κανόνα δικαίου σχετικού με την εφαρμογή της.

Οι επιχειρήσεις ή οι ενώσεις που αναφέρονται στο άρθρο 48 δύνανται υπό τις αυτές προϋποθέσεις να ασκήσουν προσφυγή κατά ατομικών αποφάσεων και συστάσεων που τις αφορούν ή κατά γενικών αποφάσεων και συστάσεων που θεωρούν ότι συνιστούν έναντι αυτών κατάχρηση εξουσίας.

Οι προσφυγές που προβλέπονται στις δύο πρώτες παραγράφους του παρόντος άρθρου ασκούνται εντός μηνός υπολογιζομένου κατά περίπτωση, από την κοινοποίηση ή τη δημοσίευση της αποφάσεως ή της συστάσεως.
Αρθρο 92

Οι αποφάσεις της Ανωτάτης αρχής, που συνεπάγονται χρηματικές υποχρεώσεις είναι τίτλοι εκτελεστοί.

Η αναγκαστική εκτέλεση στην επικράτεια των Κρατών μελών διεξάγεται κατά την ισχύουσα διαδικασία σε καθένα από αυτά τα κράτη, αφού γίνει η περιαφή του εκτελεστηρίου τύπου κατά τον τρόπο που ισχύει στο κράτος, στην επικράτεια του οποίου πρέπει να εκτελεσθεί η απόφαση, μετά έλεγχο μόνο της γνησιότητος των αποφάσεων αυτών. Κάθε κυβέρνηση ορίζει τον υπουργό ο οποίος επιμελείται την τήρηση των διατυπώσεων αυτών.

Η αναγκαστική εκτέλεση αναστέλλεται μόνο με απόφαση του Δικαστηρίου.
Αρθρο 34

Σε περίπτωση ακυρώσεως το Δικαστήριο αναπέμπει την υπόθεση ενώπιον της Ανωτάτης Αρχής. Η Ανωτάτη Αρχή υποχρεούται να λάβει τα μέτρα που συνεπάγεται η εκτέλεση της ακυρωτικής αποφάσεως. Αν επιχείρηση ή ομάς επιχειρήσεων υφίσταται άμεση και ειδική ζημία εξ αιτίας αποφάσεως ή συστάσεως, η οποία εκρίθη από το Δικαστήριο ότι επιβαρύνεται με πταίσμα που θεμελιώνει την ευθύνη της Κοινότητος, η Ανωτάτη Αρχή υποχρεούται να λάβει, ασκώντας τις εξουσίες που της παρέχονται από τις διατάξεις της παρούσης συνθήκης, τα κατάλληλα μέτρα για να εξασφαλίσει εύλογη αποκατάσταση της ζημίας που προκύπτει ευθέως από την ακυρωθείσα απόφαση ή σύσταση και να χορηγήσει, κατά το αναγκαίο μέτρο, δίκαιη αποζημίωση.

Αν η Ανωτάτη Αρχή παραλείψει να λάβει, εντός ευλόγου προθεσμίας, τα μέτρα που συνεπάγεται η εκτέλεση της ακυρωτικής αποφάσεως, είναι δυνατή η άσκηση προσφυγής αποζημιώσεως ενώπιον του Δικαστηρίου.
Αρθρο 55

1. Η Ανωτάτη Αρχή οφείλει να ενθαρρύνει την τεχνική και οικονομική έρευνα που αφορά την παραγωγή και την ανάπτυξη της καταναλώσεως του άνθρακος και του χάλυβος καθώς και την ασφάλεια εργασίας stir βιομηχανίες αυτές. Προς το σκοπό αυτό η Ανωτάτη Αρχή οργανώνει κάθε πρόσφορη συνεργασία μεταξύ των υφισταμένων οργανισμών ερευνών.

2. Κατόπιν διαβουλεύσεως με τη Συμβουλευτική Επιτροπή, η Ανωτάτη Αρχή δύναται να παροτρύνει και διευκολύνει την ανάπτυξη των ερευνών αυτών:

α) είτε προκαλώντας κοινή χρηματοδότηση από τις ενδιαφερόμενες επιχειρήσεις·

β) είτε αφιερώνοντας για το σκοπό αυτό τα χρηματικά μέσα που έχει λάβει εκ χαριστικής αιτίας·

γ) είτε, μετά σύμφωνη γνώμη του Συμβουλίου, διαθέτοντας για το σκοπό αυτόν τις εισφορές που προβλέπονται στο άρθρο 50, χωρίς όμως να δύναται να γίνει υπέρβαση του ανώτατου ποσού που ορίζεται στην παράγραφο 2 του εν λόγω άρθρου.

Τα αποτελέσματα των ερευνών που χρηματοδοτούνται όπως προβλέπεται στις περιπτώσεις β) και γ) τίθενται στη διάθεση όλων των ενδιαφερομένων εντός της Κοινότητος.

3. Η Ανωτάτη Αρχή εκφέρει κάθε χρήσιμη γνώμη για τη διάδοση των τεχνικών βελτιώσεων, ιδίως δε όσον αφορά την ανταλλαγή διπλωμάτων ευρεσιτεχνίας και την έκδοση αδειών εκμεταλλεύσεώς τους.
11951K/PRO/CJ/29

Συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος ( ΕΚΑΧ ), Πρωτόκολλο περί του οργανισμού του Δικαστηρίου της Ευρωπαϊκής Κοινότητος Άνθρακος και Χάλυβος, Τίτλος ΙΙΙ: Διαδικασία, Μυστικότητα των Διασκέψεων, Άρθρο 29
Αρθρο 99

Η παρούσα συνθήκη θα κυρωθεί απ’ όλα τα Κράτη μέλη σύμφωνα με τους συνταγματικούς τους κανόνες. Τα έγγραφα κυρώσεως θα κατατεθούν στην κυβέρνηση της Γαλλικής Δημοκρατίας.

Η παρούσα συνθήκη αρχίζει να ισχύει την ημέρα καταθέσεως του τελευταίου εγγράφου κυρώσεως.

Αν όλα τα έγγραφα κυρώσεως δεν κατατεθούν εντός προθεσμίας έξι μηνών από της υπογραφής της παρούσης συνθήκης, οι κυβερνήσεις των κρατών που πραγματοποιούν την κατάθεση συνεννοούνται σχετικά με τα μέτρα που πρέπει να ληφθούν.
Αρθρο 52

Τα Κράτη μέλη λαμβάνουν όλα τα κατάλληλα μέτρα για να εξασφαλίζουν, εντός των εδαφών που αναφέρονται στην πρώτη παράγραφο του άρθρου 79 και στο πλαίσιο των διαδικασιών που διέπουν τους εμπορικούς διακανονισμούς, τη μεταφορά των κεφαλαίων που προέρχονται από τις εισφορές, τις χρηματικές κυρώσεις από ποινές, και από το αποθεματικό κεφάλαιο κατά το μέτρο που είναι αναγκαίο για τη χρησιμοποίησή τους για τους σκοπούς για τους οποίους προορίζονται από την παρούσα συνθήκη.

Οι τρόποι μεταφοράς κεφαλαίων τόσο μεταξύ των Κρατών μελών όσο και προς τρίτες χώρες, η οποία προκύπτει από τις λοιπές χρηματοδοτικές δραστηριότητες που ασκεί ή εγγυάται η Ανωτάτη Αρχή, καθορίζεται κατόπιν συμφωνιών μεταξύ της Ανωτάτης Αρχής και των ενδιαφερομένων Κρατών μελών ή tym αρμοδίων οργανισμών, χωρίς να υποχρεούται το Κράτος μέλος που εφαρμόζει ελέγχους συναλλάγματος νε εξασφαλίζει μεταφορές κεφαλαίων, για τις οποίες δεν έχει αναλάβει ρητές δεσμεύσεις.
11951K/PRO/CJ/08

Συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος ( ΕΚΑΧ ), Πρωτόκολλο περί του οργανισμού του Δικαστηρίου της Ευρωπαϊκής Κοινότητος Άνθρακος και Χάλυβος, Τίτλος Ι: Υπηρεσιακή Κατάσταση των Δικαστών, Παύση εκ των καθηκόντων, Άρθρο 8
Αρθρο 72

Κατώτατοι συντελεστές κάτω των οποίων τα Κράτη μέλη αναλαμβάνουν την υποχρέωση να μη μειώνουν τους δασμούς τους επί του άνθρακος και του χάλυβος έναντι των τρίτων χωρών και ανώτατοι συντελεστές τους οποίους αναλαμβάνουν την υποχρέωση να μην υπερβαίνουν, δύνανται να καθορίζονται με απόφαση του Συμβουλίου, που λαμβάνεται ομοφώνως προτάσει της Ανωτάτης Αρχής η οποία ενεργεί με δική της πρωτοβουλία ή κατόπιν αιτήσεως Κράτους μέλους.

Κάθε κυβέρνηση καθορίζει τα δασμολόγιά της κατά την εθνική της διαδικασία εντός των ορίων που καθορίζει η εν λόγω απόφαση. Η Ανωτάτη Αρχή δύναται, με δική της πρωτοβουλία ή κατόπιν αιτήσεως Κράτους μέλους, να εκφέρει γνώμη για την τροποποίηση των δασμολογίων του εν λόγω κράτους.
Αρθρο 27

1. Το ευεργέτημα που προβλέπεται ανωτέρω, από τις διατάξεις του άρθρου 25 παρέχεται στα ορυχεία του Σούλκις (Soulcis), για να τους επιτρέπει, εν αναμονή της περατώσεως των υπό εκτέλεση εργασιών εξοπλισμού τους, να αντιμετωπίσουν τον ανταγωνισμό της κοινής αγοράς η Ανωτάτη Αρχή προσδιορίζει περιοδικά το ποσό των αναγκαίων ενισχύσεων, χωρίς η εξωτερική ενίσχυση να δύναται να διαρκέσει περισσότερο από δύο έτη.

2. Λαμβανομένης υπόψη της ιδαίτερης καταστάσεως των ιταλικών βιομηχανιών οπτάνθρακος, η Ανωτάτη Αρχή έχει την εξουσία να επιτρέψει στην ιταλική κυβέρνηση να διατηρήσει, στο αναγκαίο μέτρο, κατά τη μεταβατική περίοδο που ορίζεται στο άρθρο 1 της παρούσης συμβάσεως, δασμούς επί του οπτάνθρακος προελεύσεως των άλλων Κρατών μελών, χωρίς αυτοί να δύνανται να είναι ανώτεροι, κατά το πρώτο έτος της εν λόγω περιόδου, από εκείνους που προκύπτουν από το προεδρικό διάταγμα αριθ. 442 της 7ης Ιουλίου 1950, του ανωτάτου αυτού ορίου μειουμένου κατά 10 τοις εκατό το δεύτερο έτος, 25 τοις εκατό το τρίτο έτος, 45 τοις εκατό το τέταρτο, 70 τοις εκατό το πέμπτο, μέχρι πλήρους καταργήσεως των δασμών αυτών στο τέλος της μεταβατικής περιόδου.
Συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος ( ΕΚΑΧ ), Τίτλος τέταρτος - Γενικές διατάξεις, Άρθρο 84





Αρθρο 84 Στις διατάξεις της παρούσης συνθήκης θεωρείται ότι οι λέξεις «η παρούσα συνθήκη» αναφέρονται στις διατάξεις της συνθήκης και των παραρτημάτων της, των προσαρτημένων πρωτοκόλλων και της συμβάσεως περί των μεταβατικών διατάξεων.
Αρθρο 78δ(**). (**) Το κείμενο όπως τροποποιήθηκε από το άρθρο 6 της συνθήκης περί τροποποιήσεως ορισμένων δημοσιονομικών διατάξεων.

Η Ανωτάτη Αρχή καταθέτει κατ’ έτος στο Συμβούλιο και το Ευρωπαϊκό Κοινοβούλιο τους λογαριασμούς του διαρρεύσαντος οικονομικού έτους, τους αναφερομένους στην εκτέλεση του διοικητικού προϋπολογισμού. Η Ανωτάτη Αρχή τους γνωστοποιεί επίσης ένα δημοσιονομικό ισολογισμό περί του ενεργητικού και του παθητικού της Κοινότητος στον τομέα του καλύπτεται από το διοικητικό προϋπολογισμό.
Αρθρο 12

(Αρθρο που καταργήθηκε από το άρθρο 19 της συνθήκης συγχωνεύσεως)

[Βλέπε άρθρο 12 της συνθήκης συγχωνεύσεως που έχει ως εξής:

Εκτός των τακτικών ανανεώσεων και των θανάτων, τα καθήκοντα μέλους της Επιτροπής λήγουν ατομικώς κατόπιν παραιτήσεως ή απαλλαγής από αυτά.

Το εν λόγω μέλος αντικαθίσταται για τον υπόλοιπο χρόνο της θητείας του. Το Συμβούλιο δύναται να αποφασίσει ομοφώνως ότι δε συντρέχει λόγος αντικαταστάσεως.

Εκτός της περιπτώσεως της απαλλαγής εκ των καθηκόντων που προβλέπεται στο άρθρο 13(*), τα μέλη της Επιτροπής παραμένουν εν υπηρεσία μέχρι της αντικαταστάσεώς τους.]

(*) Κατά το άρθρο 13 της συνθήκης συγχωνεύσεως:

«Κάθε μέλος της Επιτροπής, αν δεν πληροί πλέον τις αναγκαίες προϋποθέσεις για την άσκηση των καθηκόντων που ή αν διαπράξει βαρύ παράπτωμα, δύναται να απαλλαγεί των καθηκόντων του από το Δικαστήριο, κατόπιν αιτήσεως του Συμβουλίου ή της Επιτροπής».
Αρθρο 51

1. Τα κεφάλαια εκ δανείων δε δύνανται να χρησιμοποιηθούν από την Ανωτάτη Αρχή παρά μόνο για τη χορήγηση δανείων.

Η έκδοση των δανείων της Ανωτάτης Αρχής επί των αγορών των Κρατών μελών υπόκειται στους ισχύοντες στις αγορές αυτές κανόνες.

Στην περίπτωση που η Ανωτάτη Αρχή κρίνει αναγκαία την εγγύηση Κρατών μελών για τη σύναψη ορισμένων δανείων απευθύνεται, κατόπιν διαβουλεύσεως με το Συμβούλιο, στην ενδιαφερόμενη κυβέρνηση ή στις ενδιαφερόμενες κυβερνήσεις· κανένα κράτος δεν υποχρεούται να παρέχει την εγγύησή του.

2. Η Ανωτάτη Αρχή δύναται, κατά τους όρους που προβλέπονται στο άρθρο 54, να εγγυάται τα δάνεια που παρέχουν τρίτοι απ’ ευθείας στις επιχειρήσεις.

3. Η Ανωτάτη Αρχή δύναται να διαρρυθμίζει τους όρους της χορηγήσεως δανείων ή παροχής εγγυήσεων προς σχηματισμό αποθεματικού κεφαλαίου, το οποίο προορίζεται αποκλειστικά για να μειώνει το τυχόν ποσό των εισφορών που προβλέπονται στο άρθρο 50 παράγραφος 1, περίπτωση τρίτη·τα κατ’ αυτό τον τρόπο σωρευθέντα ποσά δε δύνανται να χρησιμοποιούνται για τη χορήγηση δανείων οποιασδήποτε μορφής στις επιχειρήσεις.

4. Η Ανωτάτη Αρχή δεν ασκεί η ίδια τις δραστηριότητες τραπεζικού χαρακτήρος που αντιστοιχούν στα χρηματικά της καθήκοντα.
Αρθρο 78στ(*). (*) Το κείμενο όπως τροποποιήθηκε από το άρθρο 8 της συνθήκης περί τροποποιήσεως ορισμένων δημοσιονομικών διατάξεων.

1. Το Ελεγκτικό Συνέδριο ελέγχει τους λογαριασμούς του συνόλου των διοικητικών εξόδων της Κοινότητος, περιλαμβανομένων και των εσόδων που προέρχονται από το φόρο επί των μισθών, ημερομισθίων και αποζημιώσεων των υπαλλήλων και του λοιπού προσωπικού, που επιβάλλεται προς όφελος της Κοινότητος. Ελέγχει επίσης τους λογαριασμούς του συνόλου των εσόδων και εξόδων κάθε οργανισμού ιδρυομένου από την Κοινότητα κατά το μέτρο που η ιδρυτική πράξη δεν αποκλείει τον έλεγχο αυτό.

2. Το Ελεγκτικό Συνέδριο ελέγχει τη νομιμότητα και την κανονικότητα της πραγματοποιήσεως των εσόδων και εξόδων και εξακριβώνει την καλή δημοσιονομική διαχείριση.

Ο έλεγχος των εσόδων διενεργείται βάσει των ποσών που βεβαιώνονται ως οφειλόμενα και των ποσών που πράγματι καταβάλλονται στην Κοινότητα.

Ο έλεγχος των εξόδων διενεργείται βάσει των αναληφθεισών υποχρεώσεων και των πραγματοποιηθεισών πληρωμών.

Οι έλεγχοι αυτοί δύνανται να διενεργούνται προ του κλεισίματος των λογαριασμών του σχετικού οικονομικού έτους.

3. Ο έλεγχος πραγματοποιείται βάσει εγγράφων και εν ανάγκη επί τόπου στα όργανα της Κοινότητος και στα Κράτη μέλη. Ο έλεγχος στα Κράτη μέλη διενεργείται σε συνεργασία με τα εθνικά όργανα ελέγχου ή, αν αυτά δε διαθέτουν τις αναγκαίες αρμοδιότητες, με τις αρμόδιες εθνικές υπηρεσίες. Τα όργανα ή οι υπηρεσίες αυτές γνωρίζουν στο Ελεγκτικό Συνέδριο, αν προτίθενται να συμμετάσχουν στον έλεγχο.

Κάθε αναγκαίο έγγραφο ή πληροφορία για την εκπλήρωση της αποστολής του Ελεγκτικού Συνεδρίου γνωστοποιείται σ’ αυτό, κατόπιν αιτήσεώς του, από τα όργανα της Κοινότητος και από τα εθνικά όργανα ελέγχου ή, αν αυτά δε διαθέτουν τις αναγκαίες αρμοδιότητες, από τις αρμόδιες εθνικές υπηρεσίες.

4. Το Ελεγκτικό Συνέδριο καταρτίζει ετήσια έκθεση μετά το κλείσιμο κάθε οικονομικού έτους. Η έκθεση αυτή διαβιβάζεται στα όργανα της Κοινότητος και δημοσιεύεται στην Επίσημη Εφημερίδα των Ευρωπαϊκών Κοινοτήτων, συνοδευομένη από τις απαντήσεις των οργάνων αυτών στις παρατηρήσεις του Ελεγκτικού Συνεδρίου.

Το Ελεγκτικό Συνέδριο δύναται εξάλλου να προβαίνει οποτεδήποτε σε παρατηρήσεις επί ειδικών ζητημάτων και να γνωμοδοτεί κατόπιν αιτήσεως ενός από τα όργανα της Κοινότητος.

Το Ελεγκτικό Συνέδριο εγκρίνει τις ετήσιες εκθέσεις ή τις γνωμοδοτήσεις του με την πλειοψηφία των μελών του.

Το Ελεγκτικό Συνέδριο επικουρεί το Euqypazj| Κοινοβούλιο και το Συμβούλιο κατά τον έλεγχο της εκτελέσεως του προϋπολογισμού.

5. Εξάλλου, το Ελεγκτικό Συνέδριο καταρτίζει κατ’ έτος ιδιαίτερη έκθεση επί της κανονικότητος των λογιστικών πράξεων, εκτός εκείνων οι οποίες αναφέρονται στα έξοδα και τα έσοδα που αναγράφονται στην παράγραφο 1, καθώς και επί της κανονικότητος της δημοσιονομικής διαχειρήσεως της Ανωτάτης Αρχής που αναφέρεται στις πράξεις αυτές. Το Ελεγκτικό Συνέδριο καταρτίζει την έκθεση αυτή το αργότερο έξι μήνες μετά το τέλος του οικονομικού έτους στο οποίο αναφέρεται ο λογαριασμός και την απευθύνει στην Ανωτάτη Αρχή και το Συμβούλιο. Η Ανωτάτη Αρχή γνωστοποιεί την έκθεση αυτή στο Ευρωπαϊκό Κοινοβούλιο.
Συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος ( ΕΚΑΧ ), Μέρος δεύτερο - Σχέσεις της Κοινότητος με τις τρίτες χώρες, Κεφάλαιο Ι: Διαπραγματεύσεις με τις τρίτες χώρες, Άρθρο 17





Αρθρο 17 Οι εμπορικές συμφωνίες που εξακολουθούν να εφαρμόζονται για περίοδο ανώτερη του έτους από της ενάρξεως της ισχύος της συνθήκης, ή που περιέχουν ρήτρα σιωπηρής παρατάσεως, κοινοποιούνται στην Ανωτάτη Αρχή η οποία δύναται να απευθύνει στο ενδιαφερόμενο Κράτος μέλος τις κατάλληλες συστάσεις για να καταστήσει κατά περίπτωση τις διατάξεις των συμφωνιών αυτών σύμφωνες προς το άρθρο 75, κατά τη διαδικασία που προβλέπεται από τις εν λόγω συμφωνίες.
Αρθρο 16(*) - Το κείμενο όπως τροποποιήθηκε από το άρθρο 8 παράγραφος 3 β) της συνθήκης συγχωνεύσεως.

1. Υπάλληλοι και λοιπό προσωπικό διατίθενται στο Δικαστήριο για να διασφαλισθεί η λειτουργία του. Υπάγονται στο γραμματέα υπό την εποπτεία του προέδρου.

2. Προτάσει του Δικαστηρίου, το Συμβούλιο αποφασίζοντας ομοφώνως δύναται να προβλέψει το διορισμό βοηθών εισηγητών και να καθορίσει την υπηρεσιακή τους κατάσταση. Οι βοηθοί εισηγητές δύναται να καλούνται, υπό τις προϋποθέσεις που θα καθορισθούν από τον κανονισμό διαδικασίας να συμμετέχουν στην προπαρασκευή των υποθέσεων των οποίων έχει επιληφθεί το Δικαστήριο και να συνεργάζονται με τον εισηγητή δικαστή.

Οι βοηθοί εισηγητές, επιλεγόμενοι μεταξύ προσώπων που παρέχουν πλήρη εγγύηση ανεξαρτησίας και συγκεντρώνουν τα αναγκαία νομικά προσόντα, διορίζονται από το Συμβούλιο. Ορκίζονται ενώπιον του Δικαστηρίου ότι θα ασκούν τα καθήκοντά τους με πλήρη αμεροληψία και ευσυνειδήτως και ότι δε θα αποκαλύπτουν μυστικά των διασκέψεων.
Αρθρο 23

Το Ευρωπαϊκό Κοινοβούλιο εκλέγει μεταξύ των μελών του τον πρόεδρο και το προεδρείο του.

Τα μέλη της Ανωτάτης Αρχής δύνανται να μετέχουν σε όλες τις συνεδριάσεις. Ο πρόεδρος ή τα μέλη της Ανωτάτης Αρχής, που ορίζονται από αυτήν, ακούονται όταν το ζητήσουν.

Η Ανωτάτη Αρχή απαντά προφορικώς ή γραπτώς στις ερωτήσεις που της θέτουν το Ευρωπαϊκό Κοινοβούλιο ή τα μέλη του.

Τα μέλη του Συμβουλίου δύνανται να μετέχουν σε όλες τις συνεδριάσεις και ακούονται όταν το ζητήσουν.
Συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος ( ΕΚΑΧ ), Τίτλος τέταρτος - Γενικές διατάξεις, Άρθρο 82





Αρθρο 82 Ο κύκλος εργασιών που λαμβάνεται ως βάση για τον υπολογισμό των προστίμων και χρηματικών ποινών που επιβάλλονται στις επιχειρήσεις δυνάμει της παρούσης συνθήκης είναι ο κύκλος εργασιών επί των προϊόντων που υπάγονται στην αρμοδιότητα της Ανωτάτης Αρχής.
Αρθρο 37

Όταν ένα Κράτος μέλος κρίνει ότι, σε συγκεκριμένη περίπτωση, μία πράξη ή παράλειψη της Ανωτάτης Αρχής δύναται να προκαλέσει θεμελιώδεις και παρατεινόμενες διαταραχές στην οικονομία του, δύναται να φέρει το θέμα ενώπιον της Ανωτάτης Αρχής.

Η Ανωτάτη Αρχή, κατόπιν διαβουλεύσεως με το Συμβούλιο, διαπιστώνει, εφ’ όσον συντρέχει λόγος, την ύπαρξη τέτοιας καταστάσεως και αποφασίζει περί των μέτρων που πρέπει να ληφθούν, σύμφωνα με τις προϋποθέσεις που προβλέπονται στην παρούσα συνθήκη, για τον τερματισμό της καταστάσεως αυτής, διαφυλάσσοντας συγχρόνως τα ουσιώδη συμφέροντα της Κοινότητος.

Όταν κατά της αποφάσεως αυτής ή κατά της ρητής ή σιωπηράς αποφάσεως, η οποία αρνείται να αναγνωρίσει την ύπαρξη της ανωτέρω αναφερομένης καταστάσεως, ασκείται προσφυγή στο Δικαστήριο, η οποία στηρίζεται στις διατάξεις του παρόντος άρθρου, εναπόκειται στο Δικαστήριο να εκτιμήσει το βάσιμο της αποφάσεως αυτής.

Σε περίπτωση ακυρώσεως η Ανωτάτη Αρχή υποχρεούται να αποφασίσει, στο πλαίσιο της αποφάσεως του Δικαστηρίου, τα μέτρα που πρέπει να ληφθούν σύμφωνα με τους σκοπούς της δεύτερης παραγράφου του παρόντος άρθρου.
Αρθρο 7

Τα όργανα της Κοινότητος είναι:

- η ΑΝΩΤΑΤΗ ΑΡΧΗ, η οποία επικουρείται από μία Συμβουλευτική Επιτροπή·

- η ΚΟΙΝΗ ΣΥΝΕΛΕΥΣΗ, η οποία καλείται στο εξής «το Ευρωπαϊκό Κοινοβούλιο»·

- το ΕΙΔΙΚΟ ΣΥΜΒΟΥΛΙΟ ΥΠΟΥΡΓΩΝ, το οποίο καλείται στο εξής «το Συμβούλιο»·

- Το ΔΙΚΑΣΤΗΡΙΟ, το οποίο καλείται στο εξής «το Δικαστήριο».

Ο έλεγχος των λογαριασμών εξασγαλίζεται από ένα Ελεγκτικό Συνέδριο που ενεργεί εντός των ορίων των εξουσιών οι οποίες του παρέχονται από την παρούσα συνθήκη (*).

(*) Το δεύτερο εδάφιο προστέθηκε από το άρθρο 1 της συνθήκης περί τροποποιήσεως ορισμένων δημοσιονομικών διατάξεων.
Αρθρο 61

Βάσει μελετών που γίνονται με τη συμμετοχή των επιχειρήσεων και των ενώσεων των επιχειρήσεων, σύμφωνα με τη διάταξη του άρθρου 46 πρώτη παράγραφος και του άρθρου 48 τρίτη παράγραφος και κατόπιν διαβουλεύσεως με τη Συμβουλευτική Επιτροπή και το Συμβούλιο, τόσο επί της σκοπιμότητος των μέτρων αυτών όσο και επί του επιπέδου των τιμών που προσδιορίζεται από αυτά, η Ανωτάτη Αρχή δύναται να καθορίζει για ένα ή περισσότερα προϊόντα της αρμοδιότητός της:

α) ανώτατες τιμές εντός της κοινής αγοράς, αν διαπιστώνει ότι μία τέτοια απόφαση είναι αναγκαία για την επίτευξη των σκοπών που ορίζονται στο άρθρο 3, ιδίως στην περίπτωση γ)·

β) κατώτατες τιμές εντός της κοινής αγοράς, αν διαπιστώνει ότι υφίσταται ή επίκειται έκδηλη κρίση και είναι αναγκαία μια τέτοια απόφαση για την επίτευξη των στόχων που ορίζονται στο άρθρο 3·

γ) κατώτατες ή ανώτατες τιμές κατά την εξαγωγή, κατόπιν διαβουλεύσεως με τις ενώσεις των ενδιαφερομένων επιχειρήσεων ή με αυτές τις ίδιες τις επιχειρήσεις και σύμφωνα με τρόπους που συμβιβάζονται με τη φύση των εξωτερικών αγορών, αν μία τέτοια ενέργεια επιδέχεται αποτελεσματικό έλεγχο και παρίσταται αναγκαία, τόσο λόγω των κινδύνων που προκύπτουν για τις επιχειρήσεις εκ της καταστάσεως της αγοράς, όσο και για την επίτευξη στις διεθνείς οικονομικές συναλλαγές του στόχου που ορίζεται στο άρθρο 3 περίπτωση στ), και με την επιφύλαξη, σε περίπτωση καθορισμού κατωτάτων τιμών, της εφαρμογής των διατάξεων που προβλέπονται στο άρθρο 60 παράγραφος 2, τελευταίο εδάφιο.

Κατά τον καθορισμό των τιμών η Ανωτάτη Αρχή οφείλει να λαμβάνει υπόψη την ανάγκη εξασφαλίσεως της ανταγωνιστικής ικανότητος τόσο των βιομηχανιών του άνθρακος ή του χάλυβος, όσο και των καταναλωτριών βιομηχανιών, σύμφωνα με τις αρχές που ορίζονται στο άρθρο 3 περίπτωση γ).

Ελλείψει πρωτοβουλίας της Ανωτάτης Αρχής στις περιπτώσεις που προβλέπονται ανωτέρω, η κυβέρνηση ενός από τα Κράτη μέλη δύναται να φέρει το θέμα ενώπιον του Συμβουλίου, το οποίο δύναται με απόφαση λαμβανομένη ομοφώνως να καλέσει την Ανωτάτη Αρχή να καθορίσει τέτοιες ανώτατες ή κατώτατες τιμές.
Συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος ( ΕΚΑΧ ), Τίτλος τρίτος - Οικονομικές και κοινωνικές διατάξεις, Κεφάλαιο V: Τιμές, Άρθρο 64





Αρθρο 64 Η Ανωτάτη Αρχή δύναται να επιβάλει σε επιχειρήσεις που παραβιάζουν τις διατάξεις του παρόντος κεφαλαίου ή τις αποφάσεις που λαμβάνονται για την εφαρμογή του, πρόστιμα μέχρι του διπλασίου της αξίας των αντικανονικών πωλήσεων. Σε περίπτωση υποτροπής το εν λόγω ανώτατο όριο διπλασιάζεται.
Αρθρο 4

Θεωρούνται ότι δεν συμβιβάζονται με την κοινή αγορά άνθρακος και χάλυβος και κατά συνέπεια καταργούνται και απαγορεύονται εντός της Κοινότητος, σύμφωνα με τους όρους που προβλέπονται στην παρούσα συνθήκη:

α) οι εισαγωγικοί ή εξαγωγικοί δασμοί ή οι φορολογικές επιβαρύνσεις ισοδυνάμου αποτελέσματος και οι ποσοτικοί περιορισμοί της κυκλοφορίας των προϊόντων·

β) τα μέτρα ή κάθε πρακτική που εισάγουν διάκριση μεταξύ παραγωγών, μεταξύ αγοραστών ή μεταξύ καταναλωτών, ιδίως όσον αφορά τους όρους των τιμών της παραδόσεως και τα τιμολόγια των μεταφορών, καθώς και τα μέτρα ή κάθε πρακτική που εμποδίζουν την ελεύθερη επιλογή του προμηθευτού από τον αγοραστή·

γ) οι επιδοτήσεις ή ενισχύσεις που χορηγούνται από τα κράτη ή οι ειδικές επιβαρύνσεις που επιβάλλονται από αυτά, υπό οποιαδήποτε μορφή·

δ) κάθε περιοριστική πρακτική η οποία αποσκοπεί στην κατανομή ή την εκμετάλλευση των αγορών.